                                                                              

Botschaft der Republik Bulgarien                                              Das Bulgarische Kulturinstitut

in der Bundesrepublik Deutschland                                                        in Berlin



Уважаеми дами и господа,

От името на Посолството на Република България във Федерална Република Германия и от името на Българския културен институт в Германия, бихме искали да Ви честитим празника на българската просвета и култура и на славянската писменост– 24–ти май!  Желаем Ви кураж, сили и много творчески и професионални успехи! А на всички ученици и студенти – усърдие, търпение и амбиция, за да сбъднат и най-смелите си мечти!

Като Ви благодарим за неизменния ентусиазъм, воля и усилия, с които продължавате да пазите, развивате и популяризирате духа и традициите на българската култура в Германия, Ви каним да засвидетелстваме заедно преклонението си пред апостолското дело на Светите братя Кирил и Методий и уважението си към българската духовност на 24 май в Българския културен институт в Берлин (10117 Berlin, Leipziger Str. 114-115)

Програмата на празника предвижда:

**19.00 ч.**– Приветствие към нашите сънародници и дейци на културата, науката и образованието, които живеят в Германия и връчване на наградите на Министерството на културата на Република България за принос в популяризирането на българската култура в Германия и за задълбочаване на българо-германските културни връзки.

**19.30 ч.**– Празничен концерт на студенти от Националната музикална академия „Проф. Панчо Владигеров“ - София. В програмата са включени произведения на Веселин Стоянов, Петър Христосков, Костадин Чилев, Фриц Крайслер, Йохан Хайнрих Луфт, Сергей Рахманинов и Николай Капустин.

Елена Шекерлетова

Извънреден и пълномощен посланик на Република България във Федерална Република Германия

Борислав Петранов – директор на БКИ - Берлин